Juris Cālītis

Juris Cālītis (1939) ir latviešu teologs un luterāņu mācītājs, bijušais Latvijas Universitātes Teoloģijas fakultātes dekāns (2001—2007), Latvijas Evaņģēliski Luteriskās Baznīcas pasaulē (LELBA) prāvests emeritus. Bijušais LELBA Pārvaldes priekšnieka vietnieks.

 Dzīvesgājums 
Dzimis Rīgā 1939. gadā. Otrā pasaules kara laikā 1944. gada rudenī viņš kopā ar māti un māsu devās bēgļu gaitās uz Vāciju, vēlāk uz Skotiju, Angliju un ASV. Studēja teoloģiju Merilendas un Hārvarda Universitātē ASV, ordinēts par luterāņu mācītāju 1966. gada 14. augustā.Cālītis Juris, Dr.
1973. gadā pirmo reizi viesojās Latvijas PSR, 1981. gadā Cālītis Latvijā iepazinās ar tolaik jaunajiem mācītājiem Modri Plāti un Juri Rubeni. 1983. gadā PSRS varas iestādes viņam vairs neizsniedza iebraukšanas vīzu. Lai gan pret aizliegumu protestēja Kanādas un ASV valdība, Cālītim atkal ierasties Padomju Savienībā atļāva tikai Atmodas kustības laikā 1988. gadā.Mācītāji zem lupas EGĪLS ZIRNIS diena.lv 2017. gada 28. aprīlī

1994. gadā Juris Cālītis pārcēlās uz dzīvi Latvijā, bija Rīgas Reformātu-Brāļu draudzes mācītājs un Rīgas Sv. Pestītāja (anglikāņu) draudzes priesteris. 2005. gadā Latvijas Evaņģēliski Luteriskās baznīcas (LELB) arhibīskaps Jānis Vanags nolēma Juri Cālīti izslēgt no LELB par to, ka viņš kopā ar macītāju Vari Bogdanovu vadīja geju un lesbiešu pasākuma "Rīgas Praids 2005" ietvaros organizēto dievkalpojumu Anglikāņu baznīcā.Mācītāju Juri Cālīti izslēdz no baznīcas  Apollo 2005. gada 16. novembrī

Kopā ar sievu Sandru Dzenīti-Cālīti viņš nodibināja "Zvannieku" mājas bērnu un ģimeņu aprūpes centru.Valsts svētku atzīmēšana. Ievads Melburnā — 10. novembrī Laikraksts "Latvietis" Nr. 522, 2018. gada 3. novembrī

Viņa dēls Pauls Cālītis (1971) ir lidmašīnas kapteinis, Latvijas lidsabiedrības airBaltic vecākais viceprezidents lidojumu vadības departamentā,Lidojumi sapnī un īstenībā. Saruna ar kapteini Paulu Cālīti la.lv 2014. gada 25. janvārī kopš 2020. gada airBaltic valdes loceklis.«airBaltic» valdē iecelts Pauls Cālītis lsm.lv 2020. gada 25. februārī

 Atzinība 
2015. gadā saņēma apbalvojumu Eiropas Gada cilvēks Latvijā.

 Atsauces 

 Ārējās saites 

Kategorija:1939. gadā dzimušie
Kategorija:Rīgā dzimušie
Kategorija:Latvijas zinātnieki
Kategorija:Pretošanās kustības okupācijas varām Latvijā
Kategorija:Latvijas luterāņu mācītāji